Diari Oficial de la Generalitat Valenciana


Sumari del DOGV 9958, del 16-10-2024 (2024/10078)

RESOLUCIÓ de 8 d'octubre de 2024, per la qual s'amplien les quanties màximes de les ajudes convocades per la Resolució de 20 de desembre de 2023, del conseller d’Agricultura, Ramaderia i Pesca, per a l'exercici de 2024.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10676

CVE
:   YKGL-Q-9442-24120

Data del document
:   08-10-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

La Resolució de 20 de desembre de 2023 convocava les comunitats de regants, jutjats d'aigües, sindicats de regs o altres entitats de regadiu i titulars d'explotacions ramaderes, perquè formularen les seues propostes en relació amb mesures per a l'adaptació al risc d'inundació a la Vega Baixa del Segura, per a l'exercici 2024.

En l'apartat catorzé s'indicava que les subvenciones es concedirien amb càrrec al pressupost del Fons de restauració ecològica i resiliència, regulat pel Reial decret 690/2021, de 3 d'agost, de conformitat amb l’article 4.2 del Reial decret 786/2022, de 27 de setembre, pel qual es regula la concessió directa d’una subvenció per al desenvolupament d’actuacions d’adaptació del risc d’inundació de les edificacions, els equipaments i les instal·lacions o les explotacions existents a la conca baixa del riu Segura, a la Comunitat Valenciana, com a contribució al pla «Vega Renhace» en el marc del Pla de recuperació, transformació i resiliència, mitjançant els crèdits del capítol 7 del programa pressupostari 442.99, MRR Emergència climàtica i transició ecològica, corresponent a la línia d'actuació S1434, «Vega Renhace sector agrari», i l'import global màxim per a finançar estes subvencions és de 2.500.000 d'euros.

Este import quedava distribuït de la manera següent:

|  |  |  |  |
| --- | --- | --- | --- |
|  | Annex I | Annex II | Total |
| 2023 | 2.200.000,00 euros | 300.000,00 euros | 2.500.000,00 euros |

  

També arreplegava en l’apartat quinzé de conformitat amb el que s'establix en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, que l'import global màxim previst en l'apartat catorzé podia incrementar-se en una quantia addicional de fins a 2.500.000 euros sense requerir una nova convocatòria, amb l’aprovació prèvia de la modificació pressupostària procedent en un moment anterior a la resolució de la concessió de la subvenció.

Per a finançar l'IVA es va autoritzar per l'Acord de 28 de maig de 2024, del Consell, una transferència de crèdit de 525.000 € des del programa corrent 531A00, capítol 7, línia S0130, «Racionalització de l'ús de l'aigua per a reg: gota a gota», fins al corrent de la línia d'actuació S1621, «Vega Renhace sector agrari», del capítol 7 del programa pressupostari 714M00, MRR agricultura i desenrotllament rural, distribuït:

|  |  |  |  |
| --- | --- | --- | --- |
|  | MRR | IVA | TOTAL |
| Annex I | 2.200.000,00 € | 462.000,00 € | 2.662.000,00 € |
| Annex II | 300.000,00 € | 63.000,00 € | 363.000,00 € |
|  | 2.500.000,00 € | 525.000,00 € | 3.025.000,00 € |

  

Per la Resolució de 26 de juny de 2024, de la Direcció General de Producció Agrícola i Ramadera, es van admetre a tràmit les sol·licituds relacionades en l'annex I proposades per les comunitats de regants, jutjats d'aigües, sindicats de regs o altres entitats de regadiu i titulars d'explotacions ramaderes, en relació amb les mesures per a l'adaptació al risc d'inundació a la Vega Baixa del Segura, de la convocatòria 2023, per la qual cosa

RESOLC

*Apartat únic*

Ampliar l'import global màxim previst en l'apartat catorzé de la Resolució de 20 de desembre de 2023, del conseller d’Agricultura, Ramaderia i Pesca, imputable a l'exercici de 2024, en una quantia addicional de 525.000 euros amb càrrec als crèdits de la línia d'actuació S1621, «Vega Renhace sector agrari», del capítol 7 del programa pressupostari 714M00, MRR Agricultura i desenrotllament rural, de la Llei de pressupostos de la Generalitat Valenciana de 2024, i queda per tant establit en 3.025.000 euros.

La present resolució posa fi a la via administrativa, i contra esta pot interposar-se potestativament recurs de reposició davant el conseller d'Agricultura, Aigua, Ramaderia i Pesca en el termini un mes, comptat des de l'endemà de la publicació, de conformitat amb el que es disposa en l'article 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu en el termini de dos mesos, comptats de l'endemà de la notificació, de conformitat amb el que s'establix en els articles 8.3, 25.1 i 46.1 de la Llei de la jurisdicció contenciosa administrativa.

  

València, 8 d'octubre de 2024

Miguel Barrachina Ros

Conseller d'Agricultura, Aigua, Ramaderia i Pesca